KOPĒJĀ NOSTĀJA (EK) Nr. 3/2009,

ko Padome pieņēmusi 2008. gada 20. novembrī

nolūkā pieņemt Eiropas Parlamenta un Padomes Regulu (EK) Nr. …/2009 (…) attiecībā uz statistiku par augu aizsardzības līdzekļiem

(Dokuments attiecas uz EEZ)

(2009/C 38 E/01)

EIROPAS PARLAMENTS UN EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 285. panta 1. punktu,

ņemot vērā Komisijas priekšlikumu,

ņemot vērā Eiropas Ekonomikas un sociālo lietu komitejas atzinumu (1),

pēc apspriešanās ar Reģionu komiteju,

saskaņā ar Līguma 251. pantā noteikto procedūru (2),

tā kā:

Eiropas Parlamenta un Padomes Lēmumā Nr. 1600/2002/EK (2002. gada 22. jūlijs), ar ko pieņem Sesto Kopienas vides rīcības programmu (3) , tika atzīts, ka jāturpina samazināt pesticīdu, īpaši lauksaimniecībā izmantojamo augu aizsardzības līdzekļu, ietekmi uz cilvēku veselību un vidi. Lēmumā uzsvērta vajadzība panākt to, lai pesticīdu izmantošana kļūtu ilgtspējīgāka, un aicināts kopumā ievērojami samazināt riskus un izmantot pesticīdus tā, lai tas atbilstu vajadzīgajai kultūru aizsardzībai.

Komisijas daudzu gadu pieredze, ko tā guvusi, vācot datus par augu aizsardzības līdzekļu tirdzniecību un izmantošanu, ir pierādījusi, ka Kopienas līmenī vajadzīga saskaņota metodika, lai vāktu statistiku gan no brīža, kad tie tiek laisti tirgū, gan no lietotājiem. Turklāt, ņemot vērā mērķi aprēķināt precīzus riska rādītājus saskaņā ar mērķiem, kas paredzēti tematiskajā stratēģijā par pesticīdu ilgstspējīgu izmantošanu, statistika jāprecizē līdz darbīgo vielu līmenim.

Ar statistikas konfidencialitāti saistītu datu nosūtīšanu reglamentē noteikumi, kas izklāstīti Regulā (EK) Nr. 322/97 un Padomes Regulā (Euratom, EEK) Nr. 1588/90 (1990. gada 11. jūnijs) par tādas statistiskas informācijas nosūtīšanu Eiropas Kopienu Statistikas birojam, uz kuru attiecas konfidencialitāte (7) . Saskaņā ar minētajām regulām veiktie pasākumi nodrošina konfidenciālu datu fizisko un loģisko aizsardzību un to, ka, apkopojot un izplatot Kopienas statistiku, dati netiek nelikumīgi izpausti un ka tos neizmanto vajadzībām, kas nav statistikas vajadzības.

Ņemot vērā to, ka šīs regulas mērķi — proti, izveidot kopēju sistēmu, lai sistemātiski sagatavotu Kopienas statistiku par augu aizsardzības līdzekļu laišanu tirgū un izmantošanu — nevar pietiekami labi sasniegt atsevišķās dalībvalstīs, un to, ka tādēļ šo mērķi var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas vajadzīgi šā mērķa sasniegšanai.

IR PIEŅĒMUŠI ŠO REGULU.

1. pants

Priekšmets, darbības joma un mērķi

1. Ar šo regulu izveido kopēju pamatu, lai varētu sistemātiski sagatavot Kopienas statistiku par augu aizsardzības līdzekļu laišanu tirgū un izmantošanu.

2. Statistika attiecas uz:

3. Statistika kopā ar citiem attiecīgiem datiem jo īpaši ir paredzēta 14. panta vajadzībām Eiropas Parlamenta un Padomes Direktīvā 2009/…/EK (… gada …), ar kuru nosaka Kopienas sistēmu pesticīdu ilgtspējīgas lietošanas nodrošināšanai (5).

2. pants

Definīcijas

Šajā regulā piemēro šādas definīcijas:

c)

3. pants

Datu vākšana, nosūtīšana un apstrāde

1. Dalībvalstis vāc I un II pielikumā norādīto pazīmju specifikācijai vajadzīgos datus, izmantojot:

2. Dalībvalstis nosūta Komisijai (Eurostat) statistikas rezultātus, tostarp konfidenciālos datus, saskaņā ar plāniem un I un II pielikumā noteikto regularitāti. Datus iesniedz, tos klasificējot, kā norādīts III pielikumā.

3. Dalībvalstis datus nosūta elektroniski un atbilstīgā tehniskā formātā, ko Komisija (Eurostat) nosaka saskaņā ar 6. panta 2. punktā minēto regulatīvo procedūru.

4. Konfidencialitātes apsvērumu dēļ, pirms publicēšanas atbilstīgos gadījumos Komisija (Eurostat) datus summē saskaņā ar III pielikumā norādītajām līdzekļu ķīmisko vielu klasēm vai kategorijām, atbilstīgi ņemot vērā konfidenciālu datu aizsardzību katras valsts līmenī. Saskaņā ar Regulas (EK) Nr. 322/97 15. pantu valstu iestādes un Komisija (Eurostat) konfidenciālus datus izmanto vienīgi statistikas vajadzībām.

4. pants

Kvalitātes vērtējums

1. Šajā regulā uz nosūtāmajiem datiem attiecina šādus kvalitātes vērtējuma parametrus:

2. Dalībvalstis iesniedz Komisijai (Eurostat) ziņojumus par to datu kvalitāti, kas nosūtīti, kā minēts I un II pielikumā. Komisija (Eurostat) novērtē nosūtīto datu kvalitāti.

5. pants

Īstenošanas pasākumi

1. Komisija saskaņā ar 5. panta 2. punktā minēto procedūru pieņem atbilstīgo tehnisko formātu datu nosūtīšanai.

2. Komisija pieņem definīciju II pielikuma 2. iedaļā minētajam terminam “apstrādāta platība”. Minēto pasākumu, kas paredzēts, lai grozītu nebūtiskus šīs regulas elementus, to papildinot, pieņem saskaņā ar 6. panta 3. punktā minēto regulatīvo kontroles procedūru.

3. Komisija var grozīt III pielikumā definēto saskaņoto vielu klasifikāciju, lai to pielāgotu izmaiņām aktīvo vielu sarakstā, kas pieņemts atbilstīgi Regulas (EK) Nr. …/2009 78. panta 3. punktam. Šos pasākumus, kas ir paredzēti, lai grozītu nebūtiskus šīs regulas elementus, to papildinot, pieņem saskaņā ar 6. panta 3. punktā minēto regulatīvo kontroles procedūru.

6. pants

Komitejas procedūra

1. Komisijai palīdz Statistikas programmu komiteja.

2. Ja ir atsauce uz šo punktu, Lēmuma 1999/468/EK 5. un 7. pantu, ņemot vērā tā 8. pantu.

Lēmuma 1999/468/EK 5. panta 6. punktā paredzētais termiņš ir trīs mēneši.

3. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. pantu.

7. pants

Ziņojums

Reizi piecos gados Komisija iesniedz Eiropas Parlamentam un Padomei ziņojumu par šīs regulas īstenošanu. Šajā ziņojumā īpaši novērtē nosūtīto datu kvalitāti, kā minēts 4. pantā, uzņēmumu, lauku saimniecību un valstu pārvaldes iestāžu slogu un šīs statistikas lietderību saistībā ar tematisko stratēģiju par pesticīdu ilgtspējīgu izmantošanu, jo īpaši attiecībā uz 1. pantā minētajiem mērķiem. Atbilstīgos gadījumos tajā iekļauj priekšlikumus, lai turpinātu uzlabot datu kvalitāti un samazinātu slogu uzņēmumiem, lauku saimniecībām un valstu pārvaldes iestādēm.

Pirmo ziņojumu iesniedz līdz … (10) gada 1. janvārim.

8. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

(1) OV C 256, 27.10.2007., 86. lpp.

(2) Eiropas Parlamenta 2008. gada 12. marta Atzinums (Oficiālajā Vēstnesī vēl nav publicēts), Padomes 2008. gada 20. novembra Kopējā nostāja un Eiropas Parlamenta … Nostāja (Oficiālajā Vēstnesī vēl nav publicēta).

(3) OV L 242, 10.9.2002., 1. lpp.

(4) OV L 123, 24.4.1998., 1. lpp.

(5) OV L …

(6) OV L 52, 22.2.1997., 1. lpp.

(7) OV L 151, 15.6.1990., 1. lpp.

(8) OV L 184, 17.7.1999., 23. lpp.

(9) OV L 181, 28.6.1989., 47. lpp.

(10) 8 gadus pēc šīs regulas piemērošanas dienas.

Statistika aptver III pielikumā norādītās vielas, kas ietvertas augu aizsardzības līdzekļos, kuri tiek laisti tirgū katrā dalībvalstī. Īpašu uzmanību vērš uz to, lai izvairītos no dubultas uzskaites, ja līdzeklis ir pārveidots vai ja atļauju nodod citam atļaujas turētājam.

PADOMES PASKAIDROJUMA RAKSTS

I. IEVADS

Komisija 2006. gada 12. decembrī, balstoties uz EK līguma 285. panta 1. punktu, iesniedza Padomei priekšlikumu (1) regulai par augu aizsardzības līdzekļu statistiku.

Eiropas Parlaments 2008. gada martā pieņēma atzinumu pirmajā lasījumā (skatīt dok. 7412/08).

Ekonomikas un sociālo lietu komiteja pieņēma atzinumu 2007. gada jūlijā (2). Reģionu komiteja 2007. gada jūnijā nolēma nepieņemt atzinumu.

Padome 2008. gada 20. novembrī pieņēma kopējo nostāju saskaņā ar EK līguma 251. pantu.

II. MĒRĶI

Priekšlikuma mērķis ir nodrošināt, lai visās dalībvalstīs vāktu salīdzināmus statistikas datus, radot iespēju veikt harmonizētu riska rādītāju aprēķinus, izmantojot citus būtiskus datus.

Tajā īpaši paredzēti harmonizēti noteikumi par tādu datu vākšanu un izplatīšanu, kas attiecas uz augu aizsardzības līdzekļu laišanu tirgū un izmantošanu. Priekšlikumā arī norādīts dalībvalstīm vākt datus regulāri, kā to darīt un kā nosūtīt datus Komisijai.

III. KOPĒJĀS NOSTĀJAS ANALĪZE

1. Vispārējas piezīmes

Eiropas Parlaments pirmajā lasījumā 2008. gada 12. martā pieņēma 26 grozījumus. Padome kopējā nostājā ņēma vērā 5 grozījumus. No tiem 5. grozījums ir iekļauts pilnībā, savukārt 10., 13., 18. un 32. grozījums ir pieņemti pēc būtības vai iekļauti daļēji.

Kopējā nostājā iekļauti arī citi Eiropas Parlamenta neparedzēti grozījumi, ar ko atrisinātas dažas problēmas, par ko dalībvalstis sarunu gaitā ir paudušas bažas.

Ir iekļauti arī vairāki tehniski un redakcionāli grozījumi, lai definētu dažu noteikumu darbības jomu, padarītu skaidrāku regulas valodu un nodrošinātu juridisko noteiktību vai palielinātu konsekvenci ar citiem Kopienas instrumentiem.

2. Īpašas piezīmes

— Regulas darbības jomas paplašināšana

Padome nepieņēma 1., 6., 7., 8., 12., 15., 21. un 26. grozījumu, jo uzskatīja, ka darbības jomas paplašināšana papildus pārdošanai un lietošanai respondentiem un administrācijām būtu apgrūtinoša.

— Biocīdu iekļaušana

Padome nepieņēma 11., 12., 22., 33. un 34. grozījumu, jo zināšanas un pieredze par biocīdiem joprojām ir ierobežota un to ietekme nav zināma, jo nozare ir attīstības stadijā.

— Datu avotu izvēle

14. grozījums

Prasība Komisijai apstiprināt metodes ietvertu dārgu un apgrūtinošu procedūru. Saskaņā ar subsidiaritātes principu datu vākšanas metožu vai datu avotu izvēle ir dalībvalstu kompetence.

— Ievākto datu vērtēšana, ko veiktu kvalificētu ekspertu grupa

31. grozījums

Šāda vērtēšana Padomei nav pieņemama, jo tā sniedzas ārpus regulas nolūka.

— Vielu saraksta regulāra apstiprināšana un atbilstoši notiekošajai aktīvo vielu izskatīšanai.

19. grozījums

Šāds ierosinājums varētu nevajadzīgi paaugstināt administratīvo slogu.

— Konfidencialitāte

16., 25. un 30. grozījums

Komisijas pienākums ir veikt visus vajadzīgos pasākumus, lai nodrošinātu dalībvalstu nosūtīto konfidenciālo datu aizsardzību, kā noteikts Regulā (EK) Nr. 322/97. Tādēļ nav vajadzīgs iekļaut jaunus noteikumus vai atsauces šajā sakarībā.

— Pienākums katru gadu ziņot par AAL skaitu

15. un 23. grozījums

Regulā dalībvalstīm paredzēts pienākums nosūtīt Komisijai lūgtos statistikas datus. Dalībvalstis izvēlas viņuprāt piemērotākās datu vākšanas metodes vai datu avotus. Pienākums ziņot par saražoto, importēto vai eksportēto augu aizsardzības līdzekļu daudzumu ir jāskata saistībā ar Regulu par augu aizsardzības līdzekļu laišanu tirgū.

— Datu publicēšana

25. un 28. grozījums

Padome nevar piekrist iekļaut šajā konkrētajā regulā pienākumu dalībvalstīm publicēt statistiku. Regulā dalībvalstīm ir noteikts pienākums vākt vajadzīgos datus un nosūtīt statistikas rezultātus Komisijai.

— Definīcijas

Ir veikti grozījumi definīcijās, lai ņemtu vērā un saskaņotu tās ar definīcijām Regulā par augu aizsardzības līdzekļu laišanu tirgū.

— Galvenie principi

Precizitāte nav minēta starp principiem, ko ņem vērā attiecībā uz Kopienas statistiku saskaņā ar Regulu (EK) Nr. 322/97, kas minēta 8. apsvērumā. Tādēļ Padome nevar pieņemt grozījumu Nr. 3. Tomēr Padome ir paturējusi minēto principu starp 4. pantā uzskaitītajiem kvalitātes kritērijiem.

— Atsauces uz Regulu (EK) Nr. 322/97 un Regulu (EK) Nr. 1588/90

Ir iekļauts jauns 8. apsvērums, lai precizētu sistēmu, saskaņā ar kuru datu nosūtīšana būtu jāveic, un lai atgādinātu, kā nodrošināt datu konfidencialitāti.

— Mērķi

Padome piekrīt iekļaut atsauci 1. līdz 14. pantā Direktīvā par pesticīdu ilgtspējīgu lietošanu. Padome tomēr nevar piekrist tam, ka Regulas mērķis būtu īstenot un novērtēt tematisko stratēģiju par pesticīdu ilgtspējīgu izmantošanu, kā to ar 10. grozījumu ir ierosinājis Eiropas Parlaments.

— Kvalitātes novērtējums

Padome ir iekļāvusi pantu par kvalitātes novērtējumu (4. pants). Kvalitātes novērtējuma apmēri jau ir iekļauti citos statistikas dokumentos, piemēram, Eiropas Parlamenta un Padomes regulās par iedzīvotāju un mājokļu skaitīšanu, par statistiku gaļas un mājlopu jomā, par statistiku enerģētikas jomā un par Kopienas brīvo darbavietu statistiku.

— Īstenošanas pasākumi

Līdz ar to, ka Padomes iekļautais pants par kvalitātes novērtējumu ir diezgan specifisks, ir svītrota atsauce uz reglamentējošām procedūrām attiecībā uz kvalitātes ziņojumiem un ziņošanas pasākumiem. Bez tam “apstrādātās platības” definīcija ir pārvietota no II pielikuma uz 5. pantu, tāpat no III pielikuma uz 5. pantu ir pārvietota iespēja Komisijai grozīt saskaņoto klasifikāciju.

— II pielikuma I iedaļa, Aptvērums

Padome ir izvēlējusies sniegt dalībvalstīm plašas interpretācijas iespējas, izvēloties aptveramās kultūras. Ziņojums par minētās regulas īstenošanu saskaņā ar 7. pantu dos iespēju novērtēt, vai ir vajadzīgs mainīt izraudzītās kultūras.

IV. SECINĀJUMI

Padome uzskata, ka tās kopējā nostāja sniedz līdzsvarotu un reālistisku risinājumu vairākām bažām saistībā ar pirmo uzdevumu — vākt salīdzināmus datus par augu aizsardzības līdzekļiem. Tā gaida konstruktīvas sarunas ar Eiropas Parlamentu, lai par šo regulu panāktu praktiski īstenojamu vienošanos.

(1) OV C 126, 7.6.2007., 5. lpp.

(2) OV C 256, 27.10.2007., 86. lpp.